Едуард Фокс
Едуард Фокс () офицер на Ордена на Британската империя e английски сценичен, филмов и телевизионен актьор. Обикновено се свързва с ролята на англичанин от висшето общество.

Биография 
Роден е като Едуард Чарлз Морис Фокс (Edward Charles Morrice Fox) в Челси, Лондон в семейството на театралния агент Робин Фокс и актрисата Анджела Уъртингтън. По-голям брат е на актьора Джеймс Фокс и филмовия продуцент Робърт Фокс. Полубрат е на Даниъл Чато и полузет на лейди Сара Чато. Нейният дядо по майчина линия е драматургът Фредерик Лонсдейл. Учил е в Хароу и е служил като лейтенант в Колдстрийм гардс.

Женен е два пъти:
 1) Актрисата Трейси Рийд (1958 – 1961);
 една дъщеря Люси, виконтеса Горманстън.
 2) Актрисата Джоана Дейвид (юли 2004);
 една дъщеря, актрисата Емилия Фокс и
 един син Фреди Фокс.

Получава званието „офицер на Ордена на Британската империя“ през 2003 г.

Кариера 
Фокс дебютира в театъра през 1958 г. и играе за първи път във филм през 1963 г. като статист в This Sporting Life. В късните 60 – ранните 70 години на XX век започва да се установява с роли в класически британски филми като The Go-Between и Battle of Britain. Но ролята на убиеца в „Денят на Чакала“ от 1973 г. е тази, която прави най-силно впечатление и оттогава той е много търсен. През 1980 г. той играе крал Едуард VIII в телевизионната драматична серия „Едуард и мисис Симпсън“ и през 1983 играе М в неофициалния филм за Джеймс Бонд „Никога не казвай никога“. Във филма от 1982 г. „Ганди“, Фокс играе спорния образ на бригаден генерал Реджиналд Дайър, отговорен за Клането в Амритсар в Индия. Най-скорошните му роли са в „Колко е важно да бъдеш сериозен“ (2002), Nicolas Nickleby (2002) и Stage Beauty (2004).

Избрана филмография

Източници

Външни препратки 
 
 
 

Английски актьори
Британски театрални актьори и актриси
Носители на награда BAFTA
Носители на ордена на Британската империя